Izziņa par atzinumos sniegtajiem iebildumiem

|  |
| --- |
| **Ministru kabineta noteikumu “Noteikumi par budžetu parāda instrumentu klasifikāciju” projektam** |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  | Nav |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2020.gada 2.decembris |
|  |  |
| Saskaņošanas dalībnieki | Tieslietu ministrija, Latvijas Pašvaldību savienība |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrijas  |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | 1. Noteikumi nosaka budžetu parāda instrumentu klasifikāciju (turpmāk – parāda klasifikācija), kuru piemēro normatīvajos aktos budžeta un finanšu vadības jomā noteikto budžetu plānošanā, uzskaitē un pārskatu sagatavošanā.2. Parāda klasifikāciju izmanto, lai nodrošinātu informācijas par vispārējās valdības sektorā, saskaņā ar institucionālo sektoru klasifikāciju (izņemot valsts sektorā ietvertos kontrolētos un finansētos komersantus, ostu un brīvostu pārvaldes, speciālās ekonomiskās zonas), iekļauto institucionālo vienību saistībām sistematizēšanu, apkopošanu un analīzi atsevišķu parāda instrumentu dalījumā. | **Tieslietu ministrija** Zem projekta nosaukuma esošā likuma pilnvarojumu norāde paredz, ka Ministru kabineta noteikumi tiek izdoti saskaņā ar Likuma par budžetu un finanšu vadību (turpmāk – likums) 11. panta 3. punktu un 43. panta pirmo daļu. Ievērojot minēto, precīzi atbilstoši minētajiem likuma pilnvarojumiem ir jāizsaka projekta 1. punkts. Tieslietu ministrija piedāvā projekta 1. punktu izteikt ar diviem apakšpunktiem, tajos precīzi norādot likuma pilnvarojumus, atbilstoši kuram projektā tiek veidots regulējums.Papildus norādām, ka pilnvarojums budžetu parāda instrumentu klasifikācijai neparedz tās piemērošanu. Vienlaikus projekta visas normas nepieciešams izteikt atbilstoši projektā paredzētajam pilnvarojumiem. Papildus vēršam uzmanību, ka šobrīd projektā nav iekļauts regulējums par pašvaldībām vienotu budžeta ieņēmumu, izdevumu, finansēšanas un parādu uzskaites klasifikāciju, kā arī pašvaldībām netiek izvirzīti noteikumi budžeta pārskatu sastādīšanai, kā to paredz likuma 43. panta pirmā daļa. Turklāt projektā nav iekļauts regulējums par institucionālo sektoru klasifikāciju, kam pilnvarojums ir likuma 11. panta 3. punktā. Ja ar projektu likuma pilnvarojumi netiek pārņemti pilnā apjomā, projekta anotācijā nepieciešams sniegt izvērstu informāciju, ar kādiem normatīvajiem aktiem Ministru kabinets izpilda šos likumā noteiktos uzdevumus. | **Ņemts vērā.** | Noteikumu projekta 1.punkts ir izteikts šādā redakcijā: “1.Noteikumi nosaka: 1.1.budžetu parāda instrumentu klasifikāciju (turpmāk – parāda klasifikācija); 1.2.pašvaldībām vienotu budžeta parādu uzskaites klasifikāciju, kā arī izvirza noteikumus parāda klasifikācijas piemērošanai budžeta pārskatu sastādīšanai.”Papildināts un precizēts anotācijas projekta I. sadaļas 2.punkts šādā redakcijā:“Saeima 2020. gada 23. novembrī pieņēma likumu "Grozījumi Likumā par budžetu un finanšu vadību" (likumprojekts Nr.814/Lp13), kas stāsies spēkā 2021. gada 1. janvārī un kas cita starpā paredz redakcionāli precizēt šā likuma 11. panta 3.punktu, kas ir Ministru kabineta 2005. gada 8. novembra noteikumu Nr.842 “Noteikumi par vispārējā valdības parāda klasifikāciju” (turpmāk – MK noteikumi Nr.842) izdošanas tiesiskais pamatojums. Līdz ar to ir nepieciešams izdot minētos noteikumus jaunā redakcijā, kā arī atzīt par spēku zaudējušiem MK noteikumus Nr.842. Noteikumu projekts, salīdzinot ar MK noteikumiem Nr.842, paredz papildināt parāda instrumentu uzskaitījumu ar atvasinātajiem finanšu instrumentiem (tos izmanto Valsts kase valsts parāda vadībā), kā arī tiek veikti tehniski precizējumi teksta struktūrā. Budžetu parāda instrumentu klasifikācijas kodi ir uzskaitīti noteikumu projekta pielikumā.Noteikumu projekts tiek izdots saskaņā ar Likuma par budžetu un finanšu vadību 11. panta 3.punkta pirmajā daļā noteikto par “budžetu parāda instrumentu” klasifikāciju, bet šī punkta otrajā daļā noteiktais par “institucionālo sektoru klasifikāciju” ir atrunāts Ministru kabineta 2013. gada 10. decembra noteikumos Nr.1456 “Noteikumi par institucionālo sektoru klasifikāciju” (turpmāk – MK noteikumi Nr.1456). Parāda klasifikācija paredzēta budžeta iestādēm (t.sk. arī pašvaldībām un pašvaldību budžeta iestādēm), no valsts budžeta daļēji finansētām atvasinātām publiskajām personām un budžeta nefinansētajām iestādēm, kuras ir klasificētas vispārējās valdības sektorā. Noteikumu projekta 2. punkts ietver arī likuma 43. panta pirmās daļas regulējumu, jo atbilstoši MK noteikumiem Nr.1456 pašvaldības un pašvaldību padotības iestādes, izņemot speciālās ekonomiskās zonas, ostu un brīvostu pārvaldes, ir vispārējās valdības sektora sastāvā. Noteikumu projekta 1.2.punkts ietver likuma 43. panta pirmās daļas regulējumu pašvaldībām par parāda uzskaites klasifikāciju, bet pašvaldībām vienotu budžeta ieņēmumu, izdevumu un finansēšanas klasifikāciju nosaka citi Ministru kabineta noteikumi, t.i, Ministru kabineta 2005. gada 27. decembra noteikumi Nr.1032 “Noteikumi par budžetu ieņēmumu klasifikāciju”; Ministru kabineta 2005. gada 27. decembra noteikumi Nr.1031 “Noteikumi par budžetu izdevumu klasifikāciju atbilstoši ekonomiskajām kategorijām”; Ministru kabineta 2005. gada 22. decembra noteikumi Nr.875 “Noteikumi par budžetu finansēšanas klasifikāciju”. Ņemot vērā iepriekš minēto, ar noteikumu projektu likuma pilnvarojumi tiek pārņemti pilnā apjomā. Noteikumu projekta spēkā stāšanās paredzētā 2021. gada 1. janvārī.” |
| 2. | 4.3.6. apakškategorija P52 00 00 “Aizņēmumiem piesaistītie atvasinātie finanšu instrumenti” ietver aizņēmumiem piesaistīto finanšu riskus ierobežojošo atvasināto finanšu instrumentu vērtību/ atlikumu, kas radusies atvasinātā finanšu instrumenta pamatsummas valūtas kursa svārstību rezultātā, pārskata perioda beigās (turpmāk tekstā- aizņēmumiem piesaistītie atvasinātie finanšu instrumenti).”; | 2. Projekta 4.3.6. apakšpunktu nepieciešams precizēt, svītrojot tajā iekavās paredzēto vārdu kopas saīsinājumu, jo tas projekta turpmākajā tekstā netiek izmantots. Turklāt vārdi “aizņēmumiem piesaistītie atvasinātie finanšu instrumenti” jau tiek izmantoti projekta 3. punktā, 4.2.4. apakšpunktā un 4.3. apakšpunkta ievaddaļā, tādēļ šāda saīsinājuma paredzēšana projekta 4.3.6. apakšpunktā var radīt maldinošu priekštatu par visām šajā iebildumā minētajām normām, kā arī apgrūtina projekta teksta uztveramību.  | **Ņemts vērā.** | Noteikumu projekta 4.3.6. apakšpunktā svītroti vārdi “aizņēmumiem piesaistītie atvasinātie finanšu instrumenti”. |
| 3. | 5. Kārtību, kādā parāda klasifikāciju izmanto pārskatu sagatavošanai, nosaka normatīvajos aktos par pārskatu sagatavošanu un iesniegšanu. | 3. Projekta 5. punktu par kārtību, kādā parāda klasifikāciju izmanto pārskatu sagatavošanai, projektā nepieciešams svītrot, jo tas neatbilst likuma pilnvarojumam, kā tas tika norādīts šī atzinuma 1. iebildumā. Turklāt šādai normai nav juridiskas slodzes.  | **Ņemts vērā.** | Noteikumu projekta 5. punkts svītrots (tas iekļauts anotācijas projekta I. sadaļas punktā “Cita informācija”). |
| 4. | Anotācijas projekta I. sadaļas 2.punkts.  | 4. Projekta anotāciju par projekta izdošanas pamatojumu nepieciešams precizēt. Vēršam uzmanību, ka Latvijas Republikas Saeima pieņem likumus, nevis apstiprina likumprojektus. Ņemot vērā, ka likums “Grozījumi Likumā par budžetu un finanšu vadību” 2020. gada 23. novembrī ir pieņemts un stāsies spēkā 2021. gada 1. janvārī, projekta anotācijā par to jānorāda korekta informācija. | **Ņemts vērā.** | Precizēta un papildināta anotācijas projekta I. sadaļas 2.punkta redakcija.  |
|  |  |
| Atbildīgā amatpersona |    |
|  | (paraksts\*) |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Žanete Zvaigzne

Finanšu ministrijas Budžeta politikas attīstības departamenta

Budžeta metodoloģijas nodaļas vadītāja vietniece

Tālr. 67083976, zanete.zvaigzne@fm.gov.lv